**TIRGUS IZPĒTES NOTEIKUMI**

*Apmācību „Pilngadīgu personu ar garīga rakstura traucējumiem sagatavošana*

*pārejai uz dzīvi sabiedrībā” organizēšana un vadīšana*

Rīgā, 2020. gada \_\_\_. \_\_\_\_\_\_\_\_\_

1. **PASŪTĪTĀJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona |  |

1. **PAKALPOJUMS**
	1. Iepirkuma priekšmets ir apmācību „Pilngadīgu personu ar garīga rakstura traucējumiem sagatavošana pārejai uz dzīvi sabiedrībā” organizēšana un vadīšana valsts sociālās aprūpes centru (turpmāk – VSAC) speciālistiem un pašvaldību sociālajiem mentoriem darbam ar personām ar garīga rakstura traucējumiem (turpmāk – GRT), kuras saņem valsts ilgstošas sociālās aprūpes pakalpojumus un pāriet uz dzīvi sabiedrībā (turpmāk – Iepirkuma priekšmets).
	2. Iepirkuma CPV kods: 80510000-2 (Speciālistu mācību pakalpojumi).
	3. Pakalpojuma sniegšanas vieta – Kurzemes plānošanas reģiona teritorija.
	4. Pakalpojuma sniegšanas laiks – laika periodā no 2020. gada maija sākuma līdz 2022. gada maija sākumam pēc atsevišķi saskaņota laika grafika. Par konkrētiem apmācību datumiem Pakalpojuma sniedzējs vienojas ar attiecīgo pašvaldību (Kuldīgas nov., Saldus nov., Skrundas nov. un Liepājas pilsēta) un VSAC filiāli.
	5. Mērķa grupa – VSAC speciālisti, pašvaldību sociālo dienestu sociālie darbinieki un sociālie mentori.
	6. Par pakalpojumu detalizētāk ir rakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
	7. Iepirkuma priekšmets tiek finansēts no projekta “Kurzeme visiem” līdzekļiem (projekta Nr.9.2.2.1./15/I/004).
	8. Pakalpojuma līgumcenā ietilpst visas ar Pakalpojuma organizēšanu un nodrošināšanu saistītās izmaksas.
2. **Prasības pretendentam**
	1. Pretendentam apmācību organizēšanai, vadīšanai un izdales materiālu izstrādei ir jāpiesaista vismaz viens speciālists:
		1. sociālais darbinieks, kuram ir augstākā izglītība sociālajā darbā vai karitatīvajā sociālajā darbā;

vai

* + 1. psihologs, kuram ir reģistrācija psihologu reģistrā;

vai

* + 1. supervizors, kuram ir iegūts supervizoru sertifikāts;
	1. Ja tas ir nepieciešams iepirkuma līguma kvalitatīvai izpildei, Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu pieredzi, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
1. **PIEDĀVĀJUMA IZVĒLES KRITĒRIJS**
	1. Piedāvājuma izvēles kritērijs ir **saimnieciski visizdevīgākais piedāvājums, ko noteiks pēc šādiem kritērijiem:**

|  |  |  |  |
| --- | --- | --- | --- |
| **Kritērija apzīmējums** | **Kritērijs** | **Maksimālais punktu skaits** | **Punktu piešķiršanas metodika** |
| **K 1** | *Apmācību cena par vienu apmācību grupu* | **30** | **Piedāvājums ar zemāko cenu iegūst maksimālo punktu skaitu (30 punktus), pārējo pretendentu punktu skaits matemātiski tiek aprēķināts pēc formulas:****K 1 = C1.zem./ C1.pied. x N,****kur:****C1.zem. = viszemākā piedāvātā cena bez PVN, EUR;****C1.pied.= vērtējamā piedāvātā cena bez PVN, EUR;****N = kritērija maksimālā skaitliskā vērtība, punkti – 30 punkti.** |
| **K 2** | *Līguma izpildē iesaistīto speciālistu pieredze* | **10** |  |
|  |  | **5** | Piedāvātajam speciālistam ir pieredze iepriekšējo trīs gadu laikā (2017., 2018., 2019. vai 2020. gadā līdz piedāvājuma iesniegšanai) ir pieredze darbā ar personām ar garīga rakstura traucējumiem; |
|  |  | **5** | Piesaistītajam speciālistam ir kuriem iepriekšējo 3 (trīs) gadu (2017., 2018., 2019. un 2020.gadā līdz piedāvājumu iesniegšanas dienai) laikā ir pieredze vismaz vienas izglītības/tālākizglītības programmas/mācību priekšmeta vai kursa organizēšanā un vadīšanā pieaugušajiem. |
| **K 3** | Pretendenta un piedāvāto speciālistu prezentācija | **30** |  |
|  |  | **30** | Prezentācija atbilst iesniegtajam piedāvājumam, paskaidro to, tā pilnībā atklāj pretendenta izpratni par tehniskajā specifikācijā un pretendenta iesniegtajā piedāvājumā definēto apmācību tēmu, mērķi, mērķauditoriju, mācību metožu izmantošanā. Tiek skaidri un saprotami raksturoti veicamie uzdevumi un sagaidāmie rezultāti.Pretendents plāno izvēlēties interaktīvas mācību metodes, kas vērsti uz komandas sadarbības veicināšanu. Pretendents/ piesaistītie speciālisti skaidri un saprotami atbild uz pasūtītāja uzdotajiem jautājumiem, radot tiem pārliecību par pilnīgu tēmas, apmācību mērķa un mērķauditorijas izpratni un spēju sniegt kvalitatīvu pakalpojumu.  |
|  |  | **15** | Prezentācija atbilst iesniegtajam piedāvājumam, paskaidro to, atklāj pretendenta izpratni par tehniskajā specifikācijā un pretendenta iesniegtajā piedāvājumā definēto apmācību mērķi, mērķauditoriju, mācību metodes. No sniegtās prezentācijas ir secināms, ka pretendents tikai daļēji izprot apmācību mērķi.Pretendents/piesaistītie speciālisti skaidri un saprotami atbild uz pasūtītāja uzdotajiem jautājumiem, izskaidrojot prezentācijā sniegto informāciju, taču radot tiem priekšstatu, ka kvalitatīva pakalpojuma rezultāta saņemšanā būs nepieciešama būtiska pasūtītāja iesaiste un kompetence.  |
|  |  | **5** | Prezentācija atbilst iesniegtajam piedāvājumam, paskaidro to. Prezentācija un piedāvājums, norāda uz to, ka pretendenta izpratne par tehniskajā specifikācijā definēto apmācību tēmu, mērķi un mērķauditoriju ir virspusēja. Norādītas tradicionālas mācību metodes. Ir tikai vispārīga vīzija. Pretendents/piesaistītie speciālisti sniedz daļējas atbildes uz pasūtītāja uzdotajiem jautājumiem, demonstrē zināšanu trūkumu par tēmu.  |

* 1. **Par saimnieciski visizdevīgāko piedāvājumu pasūtītājs atzīs piedāvājumu, kurš, apkopojot piedāvājumu vērtējumus visos kritērijos, iegūs visaugstāko vērtējumu (punktu skaitu). Katra piedāvājuma iegūto punktu skaitu aprēķina pēc formulas:**

*Piedāvājuma punkti = K 1 kritērijā iegūtie punkti + K 2 kritērijā iegūtie punkti + K 3 kritērijā iegūtie punkti.*

* 1. Ja pasūtītājs konstatēs, ka uz visizdevīgāko piedāvājumu pretendē vismaz divi piedāvājumi, kuri ir ar vienādu vērtējumu, tas dos priekšroku tam saimnieciski visizdevīgākajam piedāvājumam, kurš būs ieguvis augstāko novērtējumu kritērijā K 3.
1. **PIEDĀVĀJUMA IESNIEGŠANAS NOTEIKUMI**
	1. Piedāvājums iesniedzams līdz **2020. gada ………….. pulksten 12.00,** nosūtot aizpildītu piedāvājuma formu (2. pielikums) un piedāvājumu uz e-pastu.
	2. Pretendents piedāvājumā iekļauj:
		1. Pieteikums (saskaņā ar tirgus izpētes noteikumu 2.pielikumu);
		2. Piedāvāto speciālistu kvalifikācijas un pieredzes aprakstu, kvalifikāciju apliecinošu dokumentu kopijas (skenēti dokumentu oriģināli) un pieredzi apliecinošu (piemēram, darba devēja atsauksme, pasūtītāja atsauksme vai cits dokuments) dokumentu kopijas (skenēti dokumentu oriģināli), kā arī speciālistu piekrišanu piedalīties iepirkuma līguma izpildē, ja ar pretendentu šāds līgums tiks noslēgts;
		3. Apmācību organizēšanas un vadīšanas piedāvājumu, kurā aprakstīts kā pretendents plāno izpildīt Tehniskajā specifikācijā noteiktos uzdevumus un aprakstītas apmācībās izmantotās metodes un apmācību norises vīzija.

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
		2. Kritērija K 3 izvērtēšanai ir paredzēta pretendenta klātienes prezentācija, kurā pretendents un tā piesaistītais speciālists vai speciālisti pasūtītāja pārstāvjiem prezentēs apmācību procesa norises vīziju un izmantojamās metodes. Prezentācijas laikā pasūtītāja pārstāvji nepieciešamības gadījumā uzdos pretendentam jautājumus par tā piedāvājumu un prezentāciju. Pasūtītājs par prezentācijas laiku un vietu paziņos pretendentam vismaz 5 dienas iepriekš. Pretendentam prezentācija latviešu valodā elektroniskā veidā jāiesniedz pasūtītājam prezentācijas dienā.
		3. Pasūtītājam, pēc piedāvājumu saņemšanas, ir tiesības veikt sarunas ar pretendentiem. Sarunu gaitā pasūtītājs ir tiesīgs lūgt pretendentus izskaidrot, papildināt un uzlabot piedāvājumus.
		4. Pasūtītājam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus piegādātājus iesniegt piedāvājumus, kā arī uzaicināt viņus uz sarunām.
		5. Pasūtītājam ir tiesības sarunas veikt tikai ar tiem pretendentiem, kuru iesniegtie piedāvājumi tehniski vai finansiāli ir potenciāli visizdevīgākie. Pasūtītājs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
		6. Pasūtītājs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
		7. No iesniegtajiem piedāvājumiem tiks izvēlēts saimnieciski visizdevīgākais piedāvājums.
		8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, pasūtītājam ir tiesības izvēlēties nākamo saimnieciski visizdevīgāko piedāvājumu.

**5.2. Lēmuma pieņemšana un paziņošana**

Triju darbdienu laikā pēc lēmuma pieņemšanas pasūtītājs informē visus pretendentus par tirgus izpētes rezultātiem.

**5.3. Iepirkuma līguma slēgšana**

* + 1. Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Pasūtītājs un pretendents sarunās nav vienojušies par citiem noteikumiem:
			1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
			2. Pasūtītājs norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
			3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājam ir tiesības nepieņemt attiecīgos pakalpojumus un neveikt to apmaksu.
			4. Iepirkuma līguma slēgšanas laiks tiks noteikts, pretendentam un pasūtītājam vienojoties, bet tas nav nosakāms garāks par 5 darbdienām no dienas, kad pasūtītājs nosūtījis aicinājumu pretendentam parakstīt iepirkuma līgumu.

1. pielikums

**TEHNISKĀ SPECIFIKĀCIJA**

1. **Iepirkuma pasūtītājs un pasūtījuma pamats**
	1. **Pasūtītājs:** Kurzemes plānošanas reģions
	2. **Pasūtījuma pamats:** 2015. gada 16. jūnija “Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi” (turpmāk - MK313) un projekta “Kurzeme visiem” ieviešana.
2. **Iepirkuma priekšmets:** apmācību „Pilngadīgu personu ar garīga rakstura traucējumiem sagatavošana pārejai uz dzīvi sabiedrībā” organizēšana un vadīšana valsts sociālās aprūpes centru (turpmāk – VSAC) speciālistiem un pašvaldību sociālajiem mentoriem darbam ar personām ar garīga rakstura traucējumiem (turpmāk – GRT), kuras saņem valsts ilgstošas sociālās aprūpes pakalpojumus un pāriet uz dzīvi sabiedrībā (turpmāk – Iepirkuma priekšmets).
3. **Mērķauditorija:** speciālisti, kas piedalās pilngadīgu personu ar GRT sagatavošanā pārejai uz dzīvi sabiedrībā (VSAC speciālisti (sociālais darbinieks, sociālais rehabilitētājs, sociālais aprūpētājs un citi speciālisti atbilstoši katras personas ar GRT individuālajām vajadzībām) un pašvaldību sociālo dienestu sociālie darbinieki un sociālie mentori).
4. **Dalībnieku skaits:** Dalībnieku skaits vienā grupā – no 3 līdz 9 dalībnieki. Plānotais grupu skaits - 11.
5. **Vienas grupas apmācību ilgums:** 16 akadēmiskās stundas.
6. **Nepieciešamie speciālisti:** psihologs vai sociālais darbinieks, vai supervizors, lai nodrošinātu apmācību organizēšanu, vadīšanu un izdales materiālu izstrādi.
7. Apmācībām jābūt piemērotām speciālistiem ar un bez priekšzināšanām sociālajā darbā (neatkarīgi no viņu pieredzes un iepriekšējās izglītības vai kvalifikācijas).
8. **Informācija par pakalpojuma sniegšanu**
	1. Organizējot apmācības, jāņem vērā, ka:
9. pilngadīgu personu ar GRT sagatavošanā pārejai uz dzīvi sabiedrībā VSAC speciālistiem ir jāuzlabo pilngadīgu personu ar GRT pašaprūpes, neatkarības un patstāvīgas dzīves prasmes;

*VSAC speciālistu pienākumi skatāmi Labklājības ministrijas izstrādātajā 2017.gada 13.jūnija dokumentā - "VADLĪNIJAS sociālās rehabilitācijas pakalpojuma organizēšanai pusceļa mājā personām ar garīga rakstura traucējumiem". Vadlīnijas pieejamas LM mājas lapā:* [*http://www.lm.gov.lv/upload/socialie\_pakalpojumi/vadlin\_reh\_progr\_patstaviga\_dzive\_13062017.pdf*](http://www.lm.gov.lv/upload/socialie_pakalpojumi/vadlin_reh_progr_patstaviga_dzive_13062017.pdf)

1. pašvaldības piesaistītajiem sociālajiem mentoriem jāveido pilngadīgu personu ar GRT izpratne par dzīvi sabiedrībā, jāsniedz atbalsts, jāpalīdz reālā sabiedrības vidē apgūt ikdienai nepieciešamās prasmes, jārosina attīstīt esošās un jaunas iemaņas;
2. Tiek plānots, ka 35 personas ar GRT pāries no VSAC uz dzīvi sabiedrībā. (Saldus, Skrundas un Kuldīgas novadu pašvaldībās un Liepājas pilsētas pašvaldībā).
3. Apmācību ietvaros, konkrētās VSAC filiāles personu ar GRT sagatavošanā iesaistītie VSAC speciālisti darbojas kopā ar sociālo darbinieku un sociālo mentoru no tām pašvaldībām, uz kurām personas plāno pārcelties.
4. Apmācības katrai grupai notiks pēc iepriekš saskaņota laika grafika, atbilstoši infrastruktūras izveidei pašvaldībās un nepieciešamībai organizēt konkrētās personas ar GRT sagatavošanas procesu pārejai un dzīvi sabiedrībā.
5. Apmācību un sagatavošanas procesa īstenošanas laikā, jāņem vērā  personas  ar GRT vēlmes un  tiesības pašai pieņemt apzinātus lēmumus un veikt atbilstošas darbības sagatavošanas procesa uzsākšanai, turpināšanai un/vai pārtraukšanai/pabeigšanai.
	1. Personu ar GRT sagatavošanas pārejai uz dzīvi sabiedrībā iesaistīto sociālo mentoru uzdevumi un pienākumi:
		1. **Sociālā mentora pamatuzdevums** ir sniegt atbalstu personai ar GRT, kura saņem pakalpojumu VSAC, viņa pārejas posmā no institūcijas uz dzīvi sabiedrībā:
6. veidojot personas ar GRT izpratni par dzīvi sabiedrībā;
7. palīdzot apgūt ikdienai nepieciešamās prasmes reālā sabiedrības vidē,
8. rosinot attīstīt un radīt jaunas iemaņas;
9. sniedzot atbalstu ikdienas situāciju risināšanā, kā resursus izmantojot savas zināšanas un vidē pieejamos resursus;
10. veicot situācijas apzināšanu un sniedzot iespējamo risinājumu,
11. sadarbojoties ar pašu personu ar GRT un/vai tās ģimeni un sociālo dienestu speciālistiem;
12. veidojot un paplašinot sociālā atbalsta tīklu;
13. sniedzot atbalstu saskarsmē ar fiziskām un juridiskām personām.
	* 1. **Sociālā mentora pienākumi:**
14. veicināt klienta spēju orientēties apkārtējā vidē;
15. sadarboties ar pašvaldības un VSAC sociālā darba speciālistiem, kuri iesaistīti personas ar GRT sagatavošanas procesā pārejai uz dzīvi sabiedrībā;
16. atbalstīt personu ar GRT individuālā atbalsta plānā noteikto uzdevumu izpildē;
17. veicināt personas ar GRT sociālo prasmju apguvi, pilnveidi un uzturēšanu;
18. veicināt personas ar GRT interesi, vēlmi un gribu dzīvot patstāvīgi un pilnvērtīgi;
19. veicināt personas ar GRT līdzdarbību sociālo pakalpojumu izvēlē un saņemšanā;
20. veicināt personas ar GRT iesaisti nodarbinātības un/vai izglītības un/vai brīvā laika pavadīšanas jautājumu risināšanā;
21. veicināt Personas saskarsmi ar apkārtējiem cilvēkiem, paplašinot neformālā atbalsta loku.
22. **Darba uzdevums:**
	1. organizēt un vadīt apmācības “Pilngadīgu personu ar garīga rakstura traucējumiem sagatavošana pārejai uz dzīvi sabiedrībā”, ietverot vismaz šādas tēmas:
		1. Deinstitucionalizācijas procesa pamatprincipi;
		2. Starpprofesionālā sadarbība;
		3. Sabiedrībā balstīti sociālie pakalpojumi pilngadīgām personām ar garīga rakstura traucējumiem;
	2. veicināt apmācību dalībnieku, katras konkrētās personas ar GRT pārejā uz dzīvi sabiedrībā iesaistīto speciālistu, profesionālās un sadarbības prasmes;
	3. strukturēt sagatavošanas procesa īstenošanas gaitu, piemēram, vienojoties par:
		1. iesaistītām pusēm;
		2. sadarbības principiem un atbildību robežām;
		3. specifiskām rīcībām sagatavošanas procesā;
		4. definēto rīcību secību un to iespējamiem uzsākšanas laikiem.
	4. Apmācību sadalījums – 20% teorija un 80% praktiskais darbs grupā.
	5. Nodrošināt telpas, tehnisko aprīkojumu un vismaz 1 kafijas pauzi (vismaz kafija/tēja, ūdens, 2 sāļās un 2 saldās uzkodas katram dalībniekam) katrā apmācību dienā;
	6. Sagatavot un izsniegt apmācību dalībniekiem apliecinājumu par dalību apmācībās.
23. **Darba izpildes posmi un nodevumi:**
	1. Apmācību norises apraksta un darba materiāla uzmetuma sagatavošana un iesniegšana pasūtītājiem – ne vēlāk kā 10 (desmit) darba dienu laikā no līguma noslēgšanas dienas. Ja rodas nepieciešamība precizēt iesniegto nodevumu atbilstoši pasūtītāja norādēm, tas tiek izdarīts ne vēlāk kā 5 (piecu) darba dienu laikā no norādījumu saņemšanas dienas.
	2. Apmācību norises apraksta un izdales materiāla iesniegšana pasūtītājam – ne vēlāk kā 5 (piecas) darba dienas pirms pirmās grupas pirmās apmācību dienas laikā no līguma noslēgšanas dienas.
24. pielikums

**PIETEIKUMS**

*Apmācību „Pilngadīgu personu ar garīga rakstura traucējumiem sagatavošana pārejai uz dzīvi sabiedrībā” organizēšanai un vadīšanai*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs:  |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs:  |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas veikt apmācību „Pilngadīgu personu ar garīga rakstura traucējumiem sagatavošana pārejai uz dzīvi sabiedrībā” organizēšanu un vadīšanu.

Iesniedzot pieteikumu, pretendents piekrīt, ka pasūtītājs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu apmācību „Pilngadīgu personu ar garīga rakstura traucējumiem sagatavošana pārejai uz dzīvi sabiedrībā” organizēšanu un vadīšanu.

|  |  |  |
| --- | --- | --- |
| **Pozīcija** | **Cena bez PVN, EUR** | **Cena ar PVN, EUR** |
| Vienas grupas apmācība |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar pasūtītāju. [↑](#footnote-ref-5)